16 G. C. B. SURINGAR 



Caroli Belli! patria , haec ipsa exempla testantur , libertatis stadium , quo 

 quippe ab auctoritatuin vinculis liberemur, ingenii sobrietatem et iufinitam 

 in observando et periclitando industriam multum conferre, ut in disciplinis, 

 quae empirici generis sunt, ideoque etiam in rebus medicis, quam pluri- 

 mum proficiatur. Neque aliam naturae explorandae metliodum medicos 

 in Francia habere, docet Anatomes generalis sive histiologicae , docet 

 Physiologiae experimentalis , quam vocant, docet Anatomes patliologicae 

 historia, quas quippe disciplinas in Francia aut primum cultas, aut penitus 

 reformatas esse sciamus. Si tandem ad Germaniaui animum advejrtamus , 

 in cuius nernpe exemplum nostrates medici maxime solent intueri, decem 

 fere postrema lustra luculenter testantur, per varies quasi gradus, in 

 exploranda rerum natura , medicos principes , quos ea terra habuit et quibus 

 adhuc gloriatur , esse progresses. Ineunte quippe hoc saeculo , reformandae 

 medicinae initium factum est a philosophia naturali , id est a mctliodo 

 quadam speculativa , cuius fautores ex naturae organicae contemplatione 

 universam rerum naturalium rationem intelligi sive construi posse existima- 

 runt. Horum autem labores, per quadrantem saeculi continuatos, si omni 

 fere successu caruisse dixero, non est, quod quis valde miretur. Methodus 

 enim, in qua soli ratiocinanti ingenio habebatur auctoritas, quasi philoso- 

 phia ipsam suppeditare posset cogitandi materiam , vix aliquid bonae frugis 

 conferre potuit ad stabiliendam scientiam, quae a rebus in facto positis 

 omne suum momentum repetit. Itaque his maiorem auctoritatem habendam 

 esse intellexerunt , qui ex eadem ScheUingii schola , recentiori memoria , 

 progress! sunt medici, maiorem a modestia laudem habentes, et rerum 

 naturam minus creare , quam creatam intelligere cupientes , qui ipsam 

 vitae scientiam ex cognitione vitae genetica petendam esse docuerunt. 

 Hanc igitur sibi parare cupientes et philosophiae speciem professi, quae 

 naturae historia sive theoria evolutionum vulgo vocatur , singulares quasdam 

 scientiae medicae partes , embryologiam comparativam , morphologiam elemen- 

 tarem, metamorphoses, quae vocantur, aetatum et sexuum, morborum cum 

 organismis simplicioribus convenientiam , et quae alia ad vitae historiam con- 

 ferre visa sunt , quam diligentissime sunt persecuti. Neque hoc frustra factum 

 fuisse, praeter alia, quae laudari merentur, praeclara quaedam decent doctri- 

 nae specimina de vario epidemiarum per hominum niundique aetates cursu. 



